OORSIG: DAG 106: Nasionale infeksies steek 250 000-kerf verby | Netwerk24
Deur Verslagspan 10 Julie 2020 06:00
Dit is dag 106 van die nasionale staat van inperking.
Die jongste syfers is laat Donderdagaand deur dr. Zweli Mkhize, minister van gesondheid, bekend gemaak.
Daar is 13 674 nuwe gevalle en nog 129 mense is dood.
Minister gaan self kyk of Gauteng gereed is
Dr. Bandile Masuku, LUR vir gesondheid in Gauteng, en dr. Zweli Mkhize, minister van gesondheid, besoek vandag die Tshwane-distrikshospitaal in Pretoria om die vlak van gereedheid in Gauteng te bepaal. Die provinsie is nou die episentrum van die koronavirus-pandemie in Suid-Afrika.
LEES OOK: ‘Gauteng is nie gereed vir Covid-19-vlaag’ – kenners
10 Jul. 23:04:22
SA steek selfs Italië verby
Suid-Afrika het nou meer bevestigde Covid-19-gevalle as Italië volgens die jongste syfers wat dr. Zweli Mkhize, minister van gesondheid, Vrydagaand bekend gemaak het.
Italië was vroeër in die nuus omdat dié Europese land se hospitale oorweldig was deur die getal Covid-19-pasiënte.
Talle Italiaanse gesondheidswerkers, pasiënte en burgers het aangrypende stories vertel oor hoe die virus hulle geraak het.
Suid-Afrika het nou die 11de meeste infeksies ter wêreld. Italië is nommer 13.
Die lande wat nou die meeste infeksies aangeteken het volgens die Johns Hopkins-Universiteit is:
1. Amerika: 3 158 183
2. Brasilië: 1 755 779
3. Indië: 793 802
4. Rusland: 712 863
5. Peru: 316 448
6. Chili: 309 274
7. Brittanje: 293 015
8. Mexiko: 282 283
9. Spanje: 253 908
10. Iran: 252 720
11. Suid-Afrika: 250 687
12. Pakistan: 243 599
13. Italië: 242 639
10 Jul. 23:00:34
Pres. Jair Bolsonaro van Brasilië, wat positief vir die koronavirus getoets is, stap in die Alvorada-paleis, die land se ampswoning vir die president. Foto: Reuters
10 Jul. 22:52:45
More than 300,000 coronavirus cases have been confirmed in California, with 7,798 new cases reported today, according to state's Department of Public Health https://t.co/h0VNwfIqcU
10 Jul. 22:52:10
"The total number of confirmed #COVID19SA cases is 250 687, the total number of deaths is 3860 and the total number of recoveries is 118 232." - Minister Mkhize pic.twitter.com/xSy4zyzr5R
— South African Government (@GovernmentZA) July 10, 2020
10 Jul. 20:58:29
Die jongste nasionale infeksies steek 250 000 kerf verby.
Dr. Zweli Mkhize, minister van gesondheid, het Vrydagaand bekend gemaak dat 250 687 mense in Suid-Afrika reeds positief getoets is vir die koronavirus. Van hulle het bykans die helfte – 118 232 – al herstel.
Nóg 140 mense is aan Covid-19 dood. Dit bring die totale getal Covid-19-sterftes in Suid-Afrika op 3 860 te staan.
Die syfers per provinsie soos op 10 Julie is as volg:
Oos-Kaap: 46 284
Vrystaat: 4 221
Gauteng: 87 033
KwaZulu-Natal: 21 386
Limpopo: 2 579
Mpumalanga: 3 273
Noordwes: 8 676
Noord-Kaap: 1 168
Wes-Kaap: 76 067
Uit die 140 sterftes wat Vrydag aangemeld is, was 66 in die Wes-Kaap, 39 in Gauteng, 24 in die Oos-Kaap en 11 in KwaZulu-Natal.
Die sterftesyfer per provinsie is as volg:
Wes-Kaap: 2 295
10 Jul. 16:59:33
Oë rek oor NW-premier in Gautengse hospitaal
Terwyl koronavirusgevalle in Noordwes nou daagliks skerp toeneem, rek die oë omdat dr. Job Mokgoro, Noordwes se premier, in ’n Gautengse hospitaal behandel word nadat hy positief getoets is.
Gavin Edwards, DA-LPW en die party se woordvoerder oor gesondheid in Noordwes, sê die feit dat Mokgoro in ’n Gautengse hospitaal behandel word, dui daarop dat Noordwes nie voldoende voorbereid is om die stygende koronavirusgetalle te bestuur nie, en dat selfs die premier nie vertroue in sy eie provinsie se vermoëns het nie.
10 Jul. 16:56:16
Die Gautengse provinsiale regering het 440 bykomende medici aangestel en beoog om volgende week nog 400 dokters en verpleërs aan te stel.
10 Jul. 16:48:07
Virtual COVID-19 conference with @WHO chief Tedros and Dr. Fauci https://t.co/E1KJZYpGHJ
10 Jul. 16:30:50
Gauteng Provincial Command Council weekly media update on COVID-19
New positive cases per day.
Cases per Lockdown level.#GautengCOVID19 pic.twitter.com/I383YkQlWS
— Gauteng Health (@GautengHealth) July 10, 2020
10 Jul. 16:28:31
Inligting oor remdesivir nog skraps
Intussen het die maatskappy Gilead wat remdesivir vervaardig, tussentydse resultate van 'n studie bekend gemaak.
Die maatskappy sê 312 Covid-19-pasiënte is met remdesivir behandel en hulle het die resultate vergelyk met 818 pasiënte wat soortgelyke simptome sowel as graad van die siekte getoon het. Dit is dus nie 'n kliniese studie wat gedoen is nie.
Gilead sê 74% van pasiënte wat met remdesivir behandel is, het na 14 dae herstel, terwyl net 59% van dié in die ander groep teen dieselfde periode herstel het.
Die maatskappy sê hy sal die volledige resultate binnekort bekend maak.
‘Gauteng is nie gereed vir Covid-19-vlaag’ – kenners